Rinkos konsultacijos Priedas Nr. 2


[bookmark: _Hlk68264307]LIETUVOS ZOOLOGIJOS SODO TERITORIJOS 
PAVIRŠINIO VANDENS SUTVARKYMO (NUSAUSINIMO) DARBŲ PIRKIMO

 TECHNINĖ SPECIFIKACIJA

1. Perkančioji organizacija - Lietuvos zoologijos sodas (toliau - Užsakovas), Juridinių asmenų registre kodas 191716918, adresas Radvilėnų pl. 21, Kaunas.
2. [bookmark: _Hlk165364409]Pirkimo objektas – “Lietuvos zoologijos sodo šalia voljerų teritorijos paviršinio vandens sutvarkymo (nusausinimo) darbai“, Radvilėnų pl. 21, Kaunas, inžinerinių tinklų klojimo darbai (toliau - Darbai). BVPŽ kodas - 45232130-2 Lietaus vandens vamzdynų tiesimo darbai. Darbų atlikimo vieta - Radvilėnų pl. 21, Kaunas. Atliekamų darbų rūšys: nauja statyba, statinio kategorija: I  grupės nesudėtingas.
3. Sutarties maksimali vertė – XXXXX,XX Eur (su PVM).
4. Darbai atliekami pagal parengtą “Lietuvos zoologijos sodo šalia voljerų teritorijos paviršinio vandens sutvarkymo (nusausinimo) aprašą“, Radvilėnų pl. 21, Kaunas (toliau – Aprašas).
5. Trumpas objekto aprašymas:
Šiuo sprendiniu siekiama įveiklinti vertingą Lietuvos zoologijos sodo gamtinę aplinką, reljefo ypatumus. 
Rengiant Aprašą buvo vadovaujamasi zoologijos sodų gerąja praktika, gyvūnų laikymo nelaisvėje ir gyvūnų gerovės teisės aktų reikalavimais bei atsižvelgiant į Europos zoologijos sodų ir akvariumų asociacijos (EAZA), Pasaulinės zoologijos sodų asociacijos (WAZA) bei Europos gyvūnų gerovės organizacijos (Eurogroup for Animals) rekomendacijas (įrengiant gyvūnams voljerus, personalui, inžineriniai tinklai projektuoti atsižvelgiant į nurodytą patalpų/voljerų paskirtį, numatomą įrangą, technologiją ir pan.).
Tiekėjas, vykdydamas sutartį galės teikti lygiaverčius pasiūlymus nurodytiems sprendiniams, tokiu atveju jis sutarties vykdymo metu turės pateikti  lygiavertiškumą įrodančius dokumentus. 
Šiuo pirkimu LZS siekia įrengti paviršinio lietaus vandens surinkimo ir nuvedimo sistemą nuo Korsakų ir prerijų šuniukų lauko voljerų teritorijų. Šiuo metu lietaus vanduo kaupiasi gyvūnams skirtose teritorijose ir jas užlieja, todėl susidaro gyvūnų laikymui nepalankios sąlygos. 
Darbų vieta pasirinkta atsižvelgiant į esamą infrastruktūrą ir planuojamus lankytojų srautus. Šioje teritorijoje organizuojami edukaciniai užsiėmimai, kuriuos veda edukologai, todėl sprendiniais siekiama sudaryti tinkamas sąlygas lankytojų grupėms dalyvauti edukacijose netrukdant kitiems zoologijos sodo lankytojams.
6.	Numatomi pagrindiniai darbai:
1) Daugiamečių augalų persodinimas – 90 m2;
2) Tranšėjos kasimas drenažiniam vamzdžiui pakloti – 170 m;
3) Drenažinio vamzdžio paklojimas 0,4/0,6 m gylyje – 120 m;
4) Plastmasinių įmovinių vamzdžių montavimas – 70 m;
5) Lietaus vandens surinkimo latakų įrengimas – 60 m; 
6) Esamų bordiūrų atstatymo darbai – 60 m;
7) Vamzdžių, tranšėjos užpylimas žvyru –170 m;
8) Šulinių montavimas – 3 vnt.;
9) Vamzdyno pajungimas į esamus šulinius – 1 vnt.;
10) Tranšėjų, užpylimas gruntu – 170 m;
11) Augalinio pasluoksnio atstatymas –130 m2;
12) Vejos užsėjimas –170 m2;
13) Teritorijos aptvėrimas statybų metu.
7. Darbų atlikimo terminai:
Visus numatytus darbus, darbų kiekių žiniaraščiuose, rangovas privalo atlikti iki 2026-12-18 d. 

8. Pasirengimo statybai ir statybos darbų organizavimas:
Darbai vykdomi veikiančioje įstaigos teritorijoje ir turi būti vadovaujamasi darbų saugos, LZS taisyklių, galiojančiais reglamentais bei kitas teisės aktais.
Lengvojo ir krovininio autotransporto įvažiavimas į sklypo teritoriją paliekamas iš Radvilėnų plento. Automobilių stovėjimo aikštelių klausimas Rangovui nesprendžiamas. Numatoma naudotis esamomis automobilių stovėjimo vietomis Radvilėnų plento ir Slėnio gatvėje.
Pasirašius sutartį nedelsiant, bet ne vėliau kaip per 5 dienas Rangovas su Užsakovo paskirtu asmeniu suderina statybvietės ribas, atvykimo į statybvietę ir išvykimo iš jos tvarką. 
Rangovas perima statybvietę aktu. Aptveria, įrengia, ir naudoja statybvietę pagal galiojančius teisės aktus.
Užsakovas suteikia Rangovui prisijungimus prie esamų tinklų, energijos, vandens tiekimo ir kitas paslaugas Rangovui įrengus laikinas kontrolines apskaitos priemones. Už paslaugas Rangovas sumoka Užsakovui kiekvieną mėnesį, po suderinimo akto pasirašymo.
Rangovas privalo užtikrinti, įstatymuose nustatytus reikalavimus (darbus atliekantys asmenys privalo turėti galiojančius skaidriai dirbančiojo ID).
Rangovo darbams turi vadovauti specialistas įgijęs Statybos įstatymo 2 straipsnio 92 dalyje nurodytą išsilavinimą turintį teisę vadovauti nesudėtingojo statinio statybai. Objektas: inžineriniai tinklai, vandentiekio tinklų statinys.
Rangovas užtikrina, kad į LZS teritoriją nepatektų pašaliniai asmenys ir privalo statybvietę įrengti pagal Įstatymų ir Statinio projekto reikalavimus, aptverti, įrengti statybvietės apsaugos bei užtikrinti pašalinių asmenų nepatekimą į aptvertą statybvietę. 
Rangovas atsako, kad Rangovo darbuotojai LZS teritorijoje laikysis privalomųjų statytojo reikalavimų, ir teritorijoje atliks tik su šia užduotimi susijusius veiksmus.
Rangovas statybų aikštelėje atsakingas už darbų saugą, gaisrinės saugos taisyklių, aplinkosaugos ir higienos ir visų norminių aktų reikalavimų laikymąsi.
Vykdant Darbus turi būti vadovaujamasi Statybos įstatymu, galiojančiais statybos techniniais reglamentais bei kitas teisės aktais.
Rangovas privalo informuoti apie planuojamus, atliekamus ir užbaigtus darbus Užsakovą, bei Užsakovo atstovą.
Atliktiems Darbams turi būti suteikta teisės aktuose nustatyto termino Darbų kokybės garantija.
Rangovas privalės užtikrinti elektros energijos ir vandentiekio bei nuotekų tinklų funkcionavimą veikiančiuose objektuose, kuriuose yra laikomi gyvūnai. 
Rangos darbai turi būti atliekami pagal parengtą aprašą, vadovaujantis Lietuvos Respublikos statybos įstatymu (aktualia redakcija), statybos techniniais reglamentais (aktualia redakcija) ir kitais Lietuvos Respublikoje galiojančiais teisės aktais (aktualiomis redakcijomis), reglamentuojančiais Rangos darbų atlikimą.
Garantinio laikotarpio metu nustatytus defektus, atsiradusius dėl Rangovo kaltės, Rangovas privalės pašalinti savo sąskaita.
Rangovas turi apžiūrėti planuojamą statybvietės teritoriją, įsivertinti visus privalomus atlikti darbus, net jeigu jie nėra nurodyti projekte, darbų kiekių žiniaraščiuose, ar šioje techninėje specifikacijoje, tačiau yra reikalingi atlikti. Neįvertintų darbų kiekių riziką prisiima Rangovas. Už neapskaičiuotus ar praleistus darbus nebus apmokama, nors Rangovas privalės juos įvykdyti pagal  aprašo sprendinius. Bet kokie reikalavimai, skirti užtikrinti statinio funkcinę paskirtį, yra svarbesni už sprendinius ir (ar) reikalavimus pateiktus pirkimo dokumentuose ir (ar) šioje Techninėje specifikacijoje, ir turi būti įvykdyti be jokių papildomų Lietuvos zoologijos sodo išlaidų.
Visos naudojamos medžiagos, gaminiai, ir įranga turi būti nauji, aprašo techninėse specifikacijose ir brėžiniuose nurodytus kokybės reikalavimus, būti sertifikuoti, pripažinti tinkamais naudoti Lietuvos Respublikoje nustatyta tvarka.
Svarbu įvertinti darbų eiliškumą, kad sekantys darbai nepakenktų anksčiau atliktų darbų kokybei.
Visi darbai, kurie perdaryti dėl aplaidumo ar neatankantys techninio darbo sprendinių juos ištaisant, papildomai neapmokami.
Iki statybos užbaigimo Rangovas atsako už statybvietės apsaugą ir sukurtą turtą.
Rangovas savo sąskaita privalo pašalinti iš statybvietės visas statybines atliekas ir šiukšles.
Sugadinus, pažeidus jau įrengtus takus ar kitą teritorijoje infrastruktūrą ar želdinius Rangovas savo ištekliais (finansiniais ir žmogiškaisiais) atstato Užsakovo turtą į pradinę būklę ir papildomai neapmokami.
Perdavimo Užsakovui metu statybos objektas ir jam priskiriama teritorija turi būti išvalyta, švari ir tvarkinga.
Darbų atlikimo termino pabaiga– kai pasirašomas statybos darbų baigiamasis perdavimo priėmimo aktas.
Sutarties įvykdymo – laikas, skaičiuojamas dienomis nuo Darbų perdavimo-priėmimo akto pasirašymo datos iki užbaigiama statinio statyba, t. y. kai po Darbų perdavimo Užsakovui ištaisomi neesminiai defektai (jei reikia). 
9. Pirkimams taikytini minimalūs aplinkos apsaugos kriterijai: 
Perkamai paslaugai ar darbui tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais (lygiaverčiai įrodymai gali būti priimami atliekant supaprastintus pirkimus ar Viešųjų pirkimų įstatymo ir Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo prieduose nurodytų socialinių ir kitų specialiųjų paslaugų pirkimus, o kitų pirkimų atvejais lygiaverčiai įrodymai priimami tik jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką).
10. Kiti lygiaverčiai aplinkos apsaugos vadybos užtikrinimo priemonių įrodymai gali būti tiekėjo taikomų aplinkos apsaugos vadybos priemonių aprašymas, atitinkantis visus šiuos reikalavimus: 
Apibrėžta įmonės ar įstaigos vadovybės patvirtinta aplinkos apsaugos politika ir atitiktis aplinkos apsaugos reikalavimams teikiant paslaugas ir vykdant darbus.
Nustatyti reikšmingiausi aplinkos apsaugos aspektai, kuriems poveikį daro arba gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai. 
Nustatyti aplinkosauginiai tikslai, uždaviniai ir priemonės šiems tikslams pasiekti. 
Numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai.
Parengtas aplinkosauginių ir avarinių situacijų valdymo planas. 
Vykdoma aplinkosauginio gerinimo veiklos kontrolė (pvz., parengiamos metinės ataskaitos, kurios pateikiamos ir pristatomos įmonės vadovybei).
11. LZS yra unikali gamtosauginė institucija, kurioje gyvena virš 1000 gyvūnų. LZS reikalauja nuolat užtikrinti laikomų gyvūnų saugą ir jų gerovę LZS taip pat yra įsipareigojęs sumažinti neigiamą poveikį aplinkai ir reikalauja, kad Rangovas vykdant darbus keltų kuo mažesnį neigiamą poveikį gyvūnams ir aplinkai. Kadangi laikomi gyvūnai yra kilę iš įvairių klimatinių zonų, jie gali būti laikomi vidaus ir lauko patalpose priklausiant nuo orų sąlygų. Atkreipiame dėmesį, kad kai kurie statybos darbai galės būti atliekami tik Rangovui privalomai suderinus visus atliekamus darbus su LZS paskirtu asmeniu.
12. Rangovas privalo:
Pranešti LZS atsakingiems asmenims bei statinio statybos techninės priežiūros vadovui apie, bet kokius nukrypimus nuo suplanuotos bei suderintos darbų veiklos.
Ne vėliau kai prieš 2 dienas susitarti su LZS atstovu ir statinio statybos techninės priežiūros vadovu  dėl planuojamų darbų vykdymo neįprastomis darbo valandomis. Įprastas darbo laikas yra pirmadieniais – penktadieniais nuo 8:00 iki 17:00 val..
Informuoti LZS atstovą ir statinio statybos techninės priežiūros vadovą  apie planuojamus darbus, kurie kels triukšmą ir (arba) vibraciją.
Visoms transporto priemonėms / siuntoms įvažiuojančioms į teritoriją gauti transporto priemonės leidimą iš LZS Ūkio skyriaus.
Iš anksto ir prieš pradedant darbus susitarti su LZS dėl visų transporto priemonių judėjimo maršrutų, laiko ir stovėjimo vietų.
Neužblokuoti avarinių išėjimų ar vartų.
Užkirsti kelią pavojingų ar toksiškų medžiagų išmetimui į vietinius vandens telkinius, kanalizacijas.
Atliekant bet kokius darbus susijusius su sumontuota vaizdo stebėjimo įranga gauti išankstinį LZS sutikimą.
Prieš užsakant įrangą rangovas įrangos modelius ir detalias specifikacijas derina su užsakovu. Prieš pradedant darbus rangovas privalo patikslinti sprendinius bei jų kiekius. Baigusi darbus, pateikia vartotojo instrukcijas, įrangos aprašymus, apmoko Užsakovo paskirtus asmenis naudotis.
13. Pridedama:
1.  „Lietuvos zoologijos sodo šalia voljerų teritorijos paviršinio vandens sutvarkymo (nusausinimo) aprašas“ – 78 lapai. 

